jkorsvik/nowiki_second_scrape_merged huggingface dataset:
Primero de Mayo fyr

Primero de Mayo (Første mai) er et fyr på øya Lambda Island i øygruppa Melchior Islands på vestkysten av Antarktishalvøya. Fyrtårnet ble oppført av Argentina i 1942, og var det første argentinske fyrtårnet i Antarktis. Hensikten med fyret var å forenkle innseilingen til den argentinske basen Melchior på Gamma Island.
Fyrtårnet er en avkortet pyramidestruktur i rødmalt stål, med en batteriboks med oransje striper. Det er 11 meter høyt og har en rekkevidde på 4,9 nautiske mil. Det ble installert av skipet ARA «1° de Mayo» (derav navnet) og ble operativt 1. mars 1942. Fyret er oppført på Antarktistraktatens liste over historiske steder og kulturminner i Antarktis.


== Referanser ==


== Eksterne lenker ==
Faro 1° de Mayo. Servicio de Hidrología Naval
Primero de Mayo Light ARLHS ANC-001 Amateur Radio Lighthouse Society
Luoxiang Lu

Luoxiang Lu (tradisjonell kinesisk: 羅香路, forenklet kinesisk: 罗香路, pinyin: Luóxiāng Lù, shanghainesisk: [lu²³ɕiɑ̃⁵³lu²³]), engelsk: Luoxiang Road, norsk: Luoxiangveien), danner sammen med den kryssende veien Longlinveien knutepunktet i lokalsamfunnet mellom Midtre og Ytre Ringvei mot Xupu-broen sør i bydistriktet Xuhui i Shanghai i Folkerepublikken Kina. Luoxiangveien går fra Longchuanveien til Gamle Minhangvei og er knapt halvannen kilometer lang.


== Langs Luoxiangveien ==


=== Nr. 174 ===
Fengye Super 8 Hotel (tradisjonell kinesisk: 楓葉速8酒店, forenklet kinesisk: 枫叶速8酒店, pinyin: Fēngyè Sùbā Jiǔdiàn, shanghainesisk: [foŋ⁵³.ɦiɪˀ¹²su³⁴bɑˀ⁵⁵ʨiɤ³⁴di³⁴]) er et rimelig trestjerners business-hotell med 130 rom og mulighet for online rombestilling.


=== Nr. 237 ===
Luoxiangveien Samfunnshus (tradisjonell kinesisk: 西南文化藝術中心, forenklet kinesisk: 西南文化艺术中心, pinyin: Xīnán Wénhuà Yìshù Zhōngxīn, shanghainesisk: [ɕi⁵⁵nø²³vən²³ho³⁴ɲi²³zəˀ¹²ʦoŋ⁵³ɕin⁵³]) inneholder lokaladministrasjon, partikontor, festsal, treningsstudio, bibliotek og kino. Samfunnshuset betjener distriktene Changqiao (长桥街道), Lingyun (凌云街道) og Huajing (华泾镇), som samlet utgjør et område på 17,5 kvadratkilometer med 220.000 innbyggere. Bygget ble påbegynt i april 2003, kunne tas i bruk i november 2004 og inneholder totalt 12.000 kvadratmeter lokaler.


=== Nr. 240 ===
Dong Hengfu tekniske yrkesskole (tradisjonell kinesisk: 董恆甫職業技術學校, forenklet kinesisk: 董恒甫职业技术学校, pinyin: Dǒng Héngfǔ Zhíyè Jìshù Xuéxiào, shanghainesisk: [doŋ³⁴ɦən²³fu³⁴ʦəˀ⁵⁵ɲiɪˀ¹²ʥi²³zəˀ¹²ɦoˀ¹²ɦiɔ²³]) er en videregående skole med vekt på teknisk og informatisk yrkesfaglig opplæring. Skolen i Luoxiangveien er en av fem videregående yrkesskoler i Shanghai som er underlagt Shanghai Information Management School (上海市信息管理学校). Skolen nyter en viss popularitet blant migrantarbeidere, men gir ikke generell studiekompetanse til universitet eller høyskoler i Kina.

		
		
		
		


== Referanser ==
Mount Mitchell

Mount Mitchell (2 037 moh.) er det høyeste fjellet i fjellkjeden Appalachene i USA, det høyeste fjellet øst for Mississippi og det høyeste fjellet i delstaten Nord-Carolina.
Mount Mitchell var det høyeste fjellet i USA fram til Texas ble innlemmet i 1845.
Fjellet er oppkalt etter Elisha Mitchell, professor ved University of North Carolina. Han fastslo fjellets høyde i 1835, men døde ved Mitchell Falls i 1857 under en ekspedisjon for å verifisere sine tidligere beregninger. Mitchell er begravd på toppen av fjellet.
Oppstigningen til fjellet er enkel i dag ettersom det går bilvei helt til toppen. Parkeringsplassen ligger bare 15 høydemetre lavere enn utsiktsplattformen, og det er kun de siste 400 meterne man må gå til fots på en rampe, tilrettelagt for rullestolbrukere.
Hvert år siden 1974 har det vært arrangert sykkelkonkurranse (The Assault on Mount Mitchell) opp til toppen av fjellet. Rittet går fra Spartanburg i Sør-Carolina og er 164 km langt.


== Referanser ==


== Eksterne lenker ==
(en) Mount Mitchell – kategori av bilder, video eller lyd på Commons 
(en) Mount Mitchell – galleri av bilder, video eller lyd på Commons 
Amerikansk presentasjon med bilder fra RomanticAsheville.com
Tigrinja-tigré

Tigré er en etnisk gruppe i Etiopia. De snakker tigrinja.
Etiopias statsminister til 2012, Meles Zenawi, og hans parti TPLF har sin basis i denne folkegruppen.
André Ricardo Soares

André «Andrezinho» Ricardo Soares (født 9. oktober 1981 i Mineiros i Goiás), også kjent som Andrezinho, er en brasiliansk fotballspiller som spiller for FC Köln.
Spiller som oftest høyreback, men kan også spille venstreback.


== Referanser ==


== Eksterne lenker ==
(en) André Ricardo Soares – kategori av bilder, video eller lyd på Commons 
(en) André Ricardo Soares – Transfermarkt 
(en) André Ricardo Soares – WorldFootball.net 
(en) André Ricardo Soares – FootballDatabase.eu 
(de) André Ricardo Soares – fussballdaten.de 
(en) André Ricardo Soares – Soccerway 
(en) André Ricardo Soares – Fora De Jogo 
(en) André Ricardo Soares – PlaymakerStats.com 
(en) André Ricardo Soares – Sambafoot
Choice (tidsskrift)

Choice: Current Reviews for Academic Libraries, også kjent som Choice, er et engelskspråklig tidsskrift som blir gitt ut av Association of College and Research Libraries (ACRL). De fleste akademiske bibliotek i USA bruker Choice for å plukke ut og kjøpe bøker. Choice publiserer månedlig anmeldelser av bøker. Disse anmeldelsene blir trykket i Choice-magasinet og på nettet under ChoiceReviews.online. Hvert år velger Choice et utvalg av bøker de har anmeldt i løpet av året, som blir publisert i januar-utgaven titulert «Outstanding Academic Titles». Utvalget dekker rundt 10 % av omtrent 7 000 årlige anmeldte bøker.


== Referanser ==


== Eksterne lenker ==
(en) Offisielt nettsted
Tigre (folk)

Tigre-folket er en etnisk gruppe bosatt i det nordvestlige Eritrea og i Sudan. De er et nomadisk og pastoralistisk folk knyttet til tigrinya- og beja-/hedareb-folkene i Eritrea og Sudan.


== Historie ==
Tigre-folket er hovedsakelig et muslimsk nomadefolk som bor i Gash-Barka, Anseba og Northern Red Sea-regionene i Eritrea, samt områder i Øst-Sudan. 99% av tigre-folket er sunni-muslimer og det er små grupper av kristne.I det syvende århundre konverterte de første tigre-folk, som var bosatt på øyer i Rødehavet, til islam. Befolkningen på fastlandet konverterte ikke til islam før i det nittende århundre.Som følge av at tigre-folket var både nomadiske og muslimer ble de forfulgt av både imperialistene og den marxistiske regjeringene i Etiopia i 1960, 1970 og 1980. Den etiopiske regjeringens innsats for å avgjøre tigre, kombinert med den eritreisk-etiopiske krig, resulterte i at titusenvis av tigre måtte bosette seg på nytt i Sudan.


== Språk ==
Tigre-språkene, som tigrinja, er et afroasiatisk språk med semittiske grener som hovedsakelig har opprinnelse i ge'ez. Det er ingen kjent historisk skriftlig form av språket. Den eritreiske regjeringen bruker ge'ez sitt skrifsystem til å publisere dokumenter på tigrespråk.Tigre er et lingua franca i deler av Eritrea, noe som gjør at omtrent 65% av den eritreiske befolkningen snakker tigre selv om tigre-folket bare utgjør 31% av landets befolkning.


== Kjente tigre-folk ==
Hamid Idris Awate
Ibrahim Sultan


== Referanser ==
Saho (folk)

Saho (arabisk: ساهو), noen ganger kalt Soho, er en etnisk gruppe som lever i stor grad på Afrikas horn. De er hovedsakelig konsentrert i de sentrale delene i Eritrea, mens noen lever også i tilstøtende deler av Etiopia.


== Språk ==
Saho-folket snakker saho, som er en del av cushitic-grenen av den afroasiatiske språkfamilien.


== Religion ==
Saho-folket er hovedsakelig muslimer. Noen få kristne, som også er kjent som Irob, bor i Tigray-regionen i Etiopia
Dolores Keane

Dolores Keane (født 26. september 1953 i landsbyen Sylane ved Tuam i County Galway) er en irsk folksanger og skuespiller. 
Hun var i 1975 med å danne den kjente irske folkemusikkgruppa De Dannan og hadde senere en vellykket solokarriere.  
I 1996 spilte Dolores Keane inn CD-en Tideland med Rita Eriksen og en gruppe irske og norske musikere.


== Diskografi ==
There Was A Maid (1978)
Dolores Keane (1988)
Lion in a Cage (1989)
Solid Ground (1993)
Night Owl (1998) Alula Records


=== De Dannan ===
Dé Dannan (1975)
Anthem (1985)
Ballroom (1988)


=== Dolores Keane og John Faulkner ===
Broken Hearted I'll Wander (1979)
Farewell To Eirinn (1980)
Sail Og Rua (1983)


=== Rita Eriksen og Dolores Keane ===
Tideland (1996)  Kirkelig Kulturverksted FXCD 175


=== Samlinger ===
Best of Dolores Keane (1997)
Where Have all the Flowers Gone: The Very Best of Dolores Keane (2003)


=== Antologier ===
A Woman's Heart (1992)
Bringing It All Back Home – Influence of Irish Music (2 CD-er) (2000)


=== Video (VHS) ===
Bringing It All Back Home – Influence of Irish Music (1992) (various artists)


== Referanser ==


== Eksterne lenker ==
(en) Dolores Keane på Internet Movie Database 
(en) Dolores Keane på Discogs 
(en) Dolores Keane på MusicBrainz 
(en) Dolores Keane på Songkick 
(en) Dolores Keane på Genius — sangtekster 
Dolores Keane på http://musicbrainz.org
allmusic.com biografi
International Union of Socialist Youth

International Union of Socialist Youth, forkortet IUSY, er de sosialdemokratiske ungdomsorganisasjoners verdensorganisasjon og ble stiftet den 30. september 1946 i Paris.
IUSY er medlem av Sosialistinternasjonalen. 
Organisasjnen har 143 medlemsorganisasjoner i 100 land.


== Eksterne lenker ==
Offisielt nettsted 
(en) International Union of Socialist Youth – kategori av bilder, video eller lyd på Commons
Jan Toreg

Jan Toreg (født 14. september 1951 i Oslo) er en norsk filmarbeider som har dekket de fleste funksjoner innen filmproduksjon, men arbeidet som manusforfatter, regissør og klipper. Han har hatt oppdrag ulike sjangere som kortfilm, dokumentar, reklame og fiksjon/drama siden 1968. Som klipper og gjesteforeleser er han også kjent som «Dr. T.»
Toreg har mottatt flere priser, blant annet vant novellefilmen Reisen den norske Kortfilmfestivalens førstepris for beste film, i 1982. Ved siden av film- og TV-produksjon har han skrevet to fagbøker: Klipp til ... i 2002 og Klipperen – Den tredje fortelleren i 2011; begge utgitt på Abstrakt forlag.


== Filmografi (utvalg) ==


=== Spillefilmer ===
Lukket avdeling – 1971 – (stillsfoto, kamera- og klippeassistent). Regi: Arnljot Berg.
Bortreist på ubestemt tid – 1974 – (innspillingsleder). Regi: Pål Bang Hansen.
Bak sju hav – 1990 – (klipp). Regi: Espen Thorstensson.
Olsenbanden jr. på rocker'n – 2003 – (klipp). Regi: Arne Lindtner Næss.


=== TV-, dokumentar-, kort- og novellefilmer ===
Marked – 1970 – (manus, regi, foto, klipp). Frysja Bruk.
Hobøl storflyplass – 1973 – (manus, regi). NRK
Rekeblues – 1980 – (manus, regi, klipp). Teamfilm A/S.
Historiens konturer tegner fremtidens landskap – 1987 – (manus, regi, klipp). Motlys.
Blå sol – 1989 – (manus, regi, klipp). Motlys.
Sibir – framtidens land. En reise i Fridtjof Nansens fotspor, dokumentarserie i fem episoder på 52 minutter hver. 1991-1994 (manus, regi, klipp). Delt regiansvar med Odd Geir Sæther og Stein P. Aasheim. Teamfilm AS / NRK.
Drømmen om fastlandsforbindelse – 1997 – (manus, regi, klipp). Jan Toreg Film & Tv-prod. ans.
Kidnappet av Sovjet – 2000 – (prosjektleder, regi-/manuskonsulent, kommentarer, klipp). Juritzen TV / TV-2.
Fox Grønland – krimserie i 24 episoder – 2000/02 – (ansvarlig klipper og episodeforfatter). TV-2 Norge, TV-2 Danmark og TV-4 Sverige


== Referanser ==


== Eksterne lenker ==
(en) Jan Toreg på Internet Movie Database
Cape Hatteras

Cape Hatteras er en odde på kysten av Nord-Carolina i USA. Det er det punktet på atlanterhavskysten av USA som ligger lengst mot sørøst.
Nær Cape Hatteras møtes to kraftige havstrømmer: Labradorstrømmen fra nord og Floridastrømmen (Golfstrømmen) fra sør. Grunne sandbanker strekker seg ca 23 km ut fra kysten. Sandbankene og kraftig sjø har ført til at mange skip har gått på grunn utenfor kysten, og området her går under navnet «Atlanterhavets kirkegård».
Det første fyrtårnet her ble bygd i 1803. Det ble i 1870 erstattet av det nåværende fyret som med sine 60,5 meter fra bakken til toppen av lynavlederen er det høyeste fyrtårnet i USA. Det er også et verdens høyeste fyrtårn bygd av murstein. På grunn av erosjon langs kysten, ble fyret flyttet i 1999. Fyret står nå på omtrent samme avstand fra kysten som da det opprinnelig ble bygd.


== Eksterne lenker ==
Graveyard of the Atlantic Museum
Cape Hatteras Light Station
Christian Eichner

Christian Eichner (født 24. november 1982 i Sulzfeld) er en tysk fotballspiller. Han spiller forsvar for FC Köln.


== Referanser ==


== Eksterne lenker ==
(en) Christian Eichner – Transfermarkt 
(en) Christian Eichner – Transfermarkt (manager) 
(en) Christian Eichner – WorldFootball.net 
(de) Christian Eichner – fussballdaten.de
New Millennium Bean Party

New Millennium Bean Party er et britisk parti som ble grunnlagt av Barry Kirk (aka Captain Beany) i 2000. Kirks kampsak er å bli valgt som Storbritannias første bakte bønne, samt å få hver kafe i Cardiff til å selge bønner med toast.


== Referanser ==


== Eksterne lenker ==
Captain Beanys hjemmeside
Longlin Lu

Longlin Lu (tradisjonell kinesisk: 龍臨路, forenklet kinesisk: 龙临路, pinyin: Lónglín Lù, shanghainesisk: [loŋ²³lin²³lu²³]), engelsk: Longlin Road, norsk: Longlinveien), danner sammen med den kryssende Luoxiangveien knutepunktet i lokalsamfunnet mellom Midtre og Ytre Ringvei mot Xupu-broen sør i Xuhui bydel i Shanghai i Folkerepublikken Kina. Longlingveien går fra Midtre Ringvei til Dianpu-elven. Se artikkel om Luoxiangveien for utfyllende detaljer og fotografier.
Langøy

Langøy kan vise til:

Langøy (Stavanger)
Langøy (Kragerø)
Langøy (Farsund)
Langøy (Averøy)
Langøy (Fjell)


== Se også ==
Langøya
Langøyene
Sascha Riether

Sascha Riether (født 23. mars 1983) er en tysk tidligere fotballspiller.Han har tidligere spilt for SC Freiburg, VfL Wolfsburg, 1. FC Köln, Fulham og FC Schalke 04. 
Riether ble lånt ut til Fulham FC sesongen etter at 1. FC Köln rykket ned fra øverste divisjon. Etter å ha spilt 35 seriekamper og blitt kåret til klubbens beste spiller i 2012/2013-sesongen ble overgangen gjort permanent i mai 2013 med en overgangssum på 11 millioner kroner. Den 26. juni 2014 meldte han overgang fra Fulham tilbake til gamleklubben SC Freiburg. Fra og med sesongen 2015/16 spiller Riether for FC Schalke 04. 


== Referanser ==


== Eksterne lenker ==
(de) Sascha Riether – Munzinger Sportsarchiv 
(en) Sascha Riether – UEFA 
(en) Sascha Riether – Transfermarkt 
(en) Sascha Riether – national-football-teams.com 
(en) Sascha Riether – WorldFootball.net 
(en) Sascha Riether – Soccerbase.com 
(de) Sascha Riether – fussballdaten.de 
(en) Sascha Riether – Soccerway 
(en) Sascha Riether – EU-Football.info 
(de) Sascha Riether – Tysklands fotballforbund
Kong Curling

Kong Curling er en norsk spillefilm som hadde premiere 23. september 2011. Filmen er regissert av Ole Endresen og har Atle Antonsen i hovedrollen som Truls Paulsen, en tidligere curlingmester som må samle laget sitt på nytt etter ti års sammenbrudd for å hjelpe sin gode venn og mentor. Den hadde et samlet besøkstall på norske kinoer på 90 615, og vant publikumsprisen for beste spillefilm under Cinquest film festival i USA.


== Skuespillere og rollefigurer ==
Atle Antonsen – Truls Paulsen
Kåre Conradi – Stefan Ravndal
Linn Skåber – Sigrid Paulsen
Jon Øigarden – Marcus
Jan Sælid – Espen
Ane Dahl Torp – Trine Kristine
Trond Fausa Aurvåg – Ornitolog
Ingar Helge Gimle
Steinar Sagen – Flemming
Bård Tufte Johansen – Knut
Harald Eia – Arne
Anne Marit Jacobsen – Jill
Else Kåss Furuseth – Toril
Egil Hegerberg
Ulf Brunnberg
Hans Morten Hansen
Magnus Devold – Bud


== Referanser ==


== Eksterne lenker ==
Offisielt nettsted 
(en) Kong Curling på Internet Movie Database 
(no) Kong Curling i Nasjonalbibliotekets filmografi 
(fr) Kong Curling på Allociné 
(nl) Kong Curling på MovieMeter 
(en) Kong Curling på AllMovie 
(en) Kong Curling på Turner Classic Movies 
(en) Kong Curling på Rotten Tomatoes 
Filmens facebook-side
Kong Curling - Filmweb Anmeldelser, omtale, trailer og bilder
Afarer

Afarer (arabisk: عفار‎) er en etnisk gruppe på ca. 2 millioner mennesker som lever i Etiopia, særlig i Afarregionen, i Eritrea og Djibouti på Afrikas horn. Afarfolket kalles også danakil.Afarfolket er i hovedsak muslimer, enkelte lever som nomader mens andre livnærer seg som bofaste fiskere og handelsmenn. Morsmålet er for det meste afar, men enkelte afarer snakker arabisk i Djibouti og Eritrea.


== Referanser ==
Hedareb

Hedareb er en etnisk gruppe i Sudan, Eritrea og Egypt.
De fleste Hedareb talere snakke minst ett annet språk, vanligvis arabisk eller tigre. [1]
De er også en av de ni språklig definerte sub-nasjonaliteter fra Eritrea.
Hedareb-folket er hovedsakelig sunni-muslimer.
Rashaida

Rashaida (arabisk: بني رشيد, الرشايدة) er en etnisk gruppe som lever ved rødehavskysten i Eritrea og Sudan og i Saudi-Arabia på den andre siden av havet.
I 1846 migrerte mange rashaidafolk fra Hejaz, som er dagens Saudi-Arabia, inn i det som nå er Eritrea og nordøst-Sudan etter krigføring som hadde brutt ut i hjemlandet. Rashaidafolket i Sudan og Eritrea bor nært bejafolket. Et stort antall finnes også på Den arabiske halvøy. De er knyttet til Banu Abs-stammen. Rashaida er arabere og holder på sine tradisjonelle kultur og religion (sunni-islam).
Kunama

Kunama er navnet på en etnisk gruppe tilhørende nilotfolket som hovedsakelig lever i Eritrea og Etiopia og særlig i den sørvestlige delen i Gash-Barka-regionen i Eritrea. Rundt 80 prosent av folket er i Eritrea, men utgjør likevel ikke mer enn kun 2 prosent av hele den eritreiske befolkningen og er således en av de minste etniske gruppene. Rundt regnet 100 000 kunamaere lever i de fjerntliggende og isolerte området mellom elvene Mereb (Gash) og Tekezé (Setit) nær grensen av Etiopia. Den eritreisk-etiopiske krig (1998–2000) tvang rundt 4 000 kunamaere til flykte fra sin hjem og inn i Etiopia. Som flyktninger lever de i en anspent område ved grensen og i nærheten av den omstridte grensebyen Badme. I 2007, i henhold til en etiopisk folketelling, hadde antallet kunamaere sunket til 2 976 da de øvrige hadde migrert videre andre etiopiske regioner.


== Folket og landet ==
Kunamaene snakker et nilosahariske språk som ikke er beslektet med de dominerende språkene i Eritrea og Etiopia. Selv om en del av dem fortsatt praktiserer tradisjonelle trosforestillinger, har de fleste av dem gått over til fremmede religioner som kristendom eller islam. De fruktbare slettene på Gash-Setit, også kjent som Gash-Barka, er den regionen hvor kunamaene tradisjonelt har bodd og som tidvis er blitt referert til som «Eritreas brødkurv». Tidligere var de nomader, men i dag er de fastboende bønder. Historisk har de vært dominert av andre etniske grupper og ofte tvunget fra sine tradisjonelle områder. Den offisielle politikken til myndighetene i Eritrea er at alt land er statens eiendom og myndighetene foretrekker store, kommersielle gårder.


== Media ==
En prisbelønt dokumentarfilm, Home Across Lands, har kronikkert reisen til nylig ankomne kunamaflyktninger mens de strevet med å bli selvhjulpen og selvstendige i et nytt land. Rettledning i deres overgang er et eget agentur for ny bosetting, amerikanske International Institute of Rhode Island. Agenturet har knyttet dem til de ressurser som de trenger i etableringen av et nytt samfunn.


== Referanser ==


== Eksterne lenker ==
«Political and Cultural History of the Kunama people», ved Alexander Naty.
«Eritrea: Information on the Kunama ethnic group», RefWorld, UNHCR
«Kunama and Nara», World Directory of Minorities and Indigenous Peoples
Nara (folk)

Nara-folket er en nilotisk etnisk gruppe som lever i den østlige delen av Eritrea i Gash-Barka-regionen. Naranavnet betyr «himmelen» og de snakker et språk som de kaller nara-bana, hvilket betyr «nara-snakking». De karakteriserer seg selv som baryaer.De er stort sett muslimer, unntatt et mindretall som fortsatt er kristne og en del som også praktiserer tradisjonelle afrikanske trosforestillinger. De utgjør mindre enn 1 prosent av befolkningen i Eritrea, og er selv inndelt i fire understammer: higir, mogareb, koyta og santora. De er jordbruksfolk og i dag bosatt hovedsakelig langs grensen mot Sudan.


== Referanser ==
Oslo, 31. august

Oslo, 31. august er en norsk spillefilm som hadde premiere den 31. august 2011. Filmen er regissert av Joachim Trier og har Anders Danielsen Lie i hovedrollen. Handlingen følger en nylig rehabilitert mann gjennom ett døgn i Oslo. Han står på kanten av stupet og må ta avgjørende valg i livet.


== Kritikk og mottakelse ==


=== Norge ===
Filmen fikk jevnt over gode kritikker i norsk presse. I april 2012 ble den tildelt Filmkritikerprisen. I begrunnelsen fra juryen heter det at «De stemmeberettigede var denne gangen så å si samstemte. Det er én film som virkelig skiller seg ut og plasserer seg i en klasse for seg selv.» Videre skrev juryen at «Filmen forteller en lavmælt, men voldsom historie om å være fanget av egne forventninger, gjennom én persons mørke blikk. Det er rørende og opprørende, men aldri sentimentalt.» De kalte dessuten filmen en kjærlighetserklæring til byen Oslo, «slik vi kjenner den, men ofte ikke presenterer den».Flere filmanmeldere reagerte på at filmen ikke ble nominert til Amandaprisen 2012 for «beste norske kinofilm». NRKs filmanmelder Birger Vestmo kalte det «nesten en skandale», mens Aftenpostens anmelder Kjetil Lismoen kalte det «en skandaløs utelatelse». Filmen vant hele syv priser under Kanonprisen 2011 og ble dermed mestvinnende film under Kanonprisen.
Dagbladet: Bevegende bysommer, 
NRK Filmpolitiet: Forventningene var store – og ble innfridd!, 
Aftenposten, Et svært sterkt skuespillerløft, Filmen hadde et samlet besøkstall på norske kinoer på 65 925. På verdensbasis ble den sett av over 300 000 på kino, hvorav nesten 200 000 i Frankrike, der filmen i dag er regnet som en klassiker.


=== Internasjonalt ===
Filmen fikk også stor oppmerksomhet internasjonalt. Den hadde sin verdenspremiere i programmet Un certain regard i mai 2011 på filmfestivalen i Cannes og vant «bronsehesten» som beste film på Stockholms filmfestival 2011. Filmen ble i tillegg valgt ut til å vises på Sundance-festivalen i januar 2012. I 2013 ble filmen nominert til César-prisen i Frankrike for beste utenlandske film. Den ble også vist på blant annet BBC i 2013.


== Priser og nominasjoner ==


== Rolleliste ==
Anders Danielsen Lie – Anders
Hans Olav Brenner – Thomas
Ingrid Olava – Rebekka
Øystein Røger – David
Kjærsti Skjeldal – Miriam
Tone Mostraum – Tove
Petter Width Kristiansen – Petter
Emil Lund – Calle
Johanne Kjellevik Ledang – Johanne
Renate Reinsve – Renate
Andreas Braaten – Karsten


== Referanser ==


== Eksterne lenker ==
(en) Oslo, 31. august på Internet Movie Database 
(no) Oslo, 31. august i Nasjonalbibliotekets filmografi 
(no) Oslo, 31. august hos Filmfront 
(sv) Oslo, 31. august i Svensk Filmdatabas 
(da) Oslo, 31. august i Danmark Nationale Filminstitut 
(fr) Oslo, 31. august på Allociné 
(nl) Oslo, 31. august på MovieMeter 
(en) Oslo, 31. august på AllMovie 
(en) Oslo, 31. august på Turner Classic Movies 
(en) Oslo, 31. august på Rotten Tomatoes 
(no)  Oslo, 31. august hos Filmweb
Christopher Schorch

Christopher Schorch (født 30. januar 1989 i Halle) er en tysk fotballspiller som spiller midtstopper for FC Köln.


== Eksterne lenker ==
(de) Offisielt nettsted 
(en) Christopher Schorch – Transfermarkt 
(en) Christopher Schorch – WorldFootball.net 
(en) Christopher Schorch – FootballDatabase.eu 
(de) Christopher Schorch – fussballdaten.de 
(en) Christopher Schorch – Soccerway 
(de) Christopher Schorch – Tysklands fotballforbund